
Information Commissioner's Office 


Deddf Rhyddid Gwybodaeth 2000 


Dogfen ddiffinio i gyrff llywodraethu ysgolion a 
gynhelir ac ysgolion eraill a ariennir gan y 
wladwriaeth yng Nghymru 


Mae'r canllawiau hyn wedi'u hysgrifennu i'w defnyddio gan bob ysgol 
yng Nghymru sy'n dod o dan Ddeddf Rhyddid Gwybodaeth 2000 
(Deddf 2000). Os ydych yn goleg chweched dosbarth, cewch ddewis 
defnyddio naill ai'r ddogfen ddiffinio hon neu'r un i golegau addysg 
bellach, fel y bo'n briodol i'ch cyfansoddiad chi. Er hynny, mae'n rhaid 
ichi egluro pa ddogfen rydych chi'n ei defnyddio. 


Efallai y bydd y canllawiau hyn yn ddefnyddiol ichi os ydych chi 
wrthi'n datblygu'ch arweiniad eich hun i wybodaeth. Fel arall, os 
ydych yn ysgol fach, gallwch ddefnyddio'r Templed Arweiniad i 
Wybodaeth i'r sector ysgolion sydd ar gael ar y tudalen Dogfennau 
Diffinio ar wefan yr ICO. 


Mae'r canllawiau'n rhoi enghreifftiau o'r mathau o wybodaeth y 
byddai'r ICO yn disgwyl ichi eu darparu er mwyn cyflawni'ch 
ymrwymiadau o dan gynllun cyhoeddi enghreifftiol Deddf 2000. 


Mae'r ICO yn disgwyl ichi drefnu bod yr wybodaeth yn y 
ddogfen ddiffinio hon ar gael oni bai: 


e. nad yw'r wybodaeth gennych; 

e bod yr wybodaeth wedi'i hesemptio o dan un o esemptiadau 
Deddf 2000 neu un o eithriadau Rheoliadau Gwybodaeth 
Amgylcheddol 2004 (EIR), neu y gwaherddir ei rhyddhau o dan 
statud arall (ee Rheoliad Cyffredinol y DU ar Ddiogelu Data); 

e bod yr wybodaeth ar gael yn rhwydd ac yn gyhoeddus oddi ar 
wefan allanol. Efallai bod yr wybodaeth honno wedi'i darparu 
gennych chi neu ar eich rhan. Rhaid ichi ddarparu dolen 
uniongyrchol i'r wybodaeth honno; 

e bod yr wybodaeth wedi'i harchifo, yn hen neu fel arall yn 
anhygyrch; neu 

e y byddai paratoi'r deunydd i'w ryddhau fel rhan o'r drefn yn 
anymarferol neu'n ddwys o ran adnoddau. 

Os yw'r wybodaeth yn cael ei dal gan awdurdod cyhoeddus arall, 
dylech roi manylion ynghylch ble i'w chael. 


Nid yw'r canllawiau wedi'u bwriadu i roi rhestr gynhwysfawr na 
diffiniol o bopeth a ddylai gael ei gynnwys mewn cynllun cyhoeddi. 
Mae'r ymrwymiad cyfreithiol yn ymwneud â'r cynllun cyhoeddi 
enghreifftiol, a dylech geisio darparu cymaint o wybodaeth â 
phosibl fel rhan o'r drefn. 


Mae'r ICO yn disgwyl ichi ddarparu o leiaf wybodaeth sy'n 
ofynnol o dan statudau neu gan Lywodraeth Cymru neu yn 
rhinwedd cytundeb cyllido. Ni fyddai'r ICO yn disgwyl i 
ysgolion sy'n dod o dan gytundeb cyllido ddarparu 
gwybodaeth yn groes i ddarpariaethau'r cytundeb. 


Cyhoeddi setiau data i gael eu hailddefnyddio 


Yn rhinwedd eich swydd fel awdurdod cyhoeddus, mae'n rhaid ichi 
gyhoeddi o dan eich cynllun cyhoeddi unrhyw set ddata sydd 
gennych ac y gofynnwyd amdani, ynghyd ag unrhyw fersiynau 
wedi'u diweddaru, oni bai eich bod yn fodlon nad yw'n briodol 
gwneud hynny. Cyn belled ag y bo'n rhesymol ymarferol, rhaid ichi 
ei chyhoeddi ar ffurf electronig sy'n gallu cael ei hailddefnyddio. 


Os yw'r set ddata neu unrhyw ran ohoni yn waith hawlfraint 
perthnasol ac os chi yw'r unig berchennog, mae'n rhaid ichi drefnu 
ei bod ar gael i'w hailddefnyddio o dan delerau trwydded benodol. 
Nid yw setiau data y mae'r hawlfraint neu'r hawliau cronfa ddata 
ynddyn nhw yn perthyn i'r Goron yn weithiau hawlfraint 
perthnasol. 


Mae Cod Ymarfer Adran 45 2018 yn argymell y dylai awdurdodau 
cyhoeddus drefnu bod setiau data ar gael i'w hailddefnyddio o dan y 
Drwydded Llywodraeth Agored. 


Mae'r term “dataset” wedi'i ddiffinio yn adran 11(5) o Ddeddf 2000. 
Mae'r termau “relevant copyright work” a “specified licence” wedi'u 
diffinio yn adran 19(8) o Ddeddf 2000. Mae'r ICO wedi cyhoeddi 

canllawiau ar setiau data (adrannau 11, 19 a 45). Mae'r canllawiau 


hynny'n esbonio ystyr “not appropriate” a “capable of re-use. 
Cynllun cyhoeddi enghreifftiol 
Mae'r tabl isod yn nodi'r wybodaeth benodol y mae'r ICO yn disgwyl 


ichi ei chyhoeddi o dan bob un o'r saith dosbarth gwybodaeth a nodir 
yn y cynllun cyhoeddi enghreifftiol. 

Dosbarth 1 — Pwy ydyn ni a beth wnawn ni 


Gwybodaeth am y sefydliad, ei strwythurau, ei leoliadau a'i 
gysylltiadau 


Yr wybodaeth yn y dosbarth hwn i fod yn wybodaeth gyfredol yn 
unig 


e Offeryn Llywodraethu 
e. Prosbectws yr ysgol 


Cynnwys prosbectws a chwricwlwm yr ysgol, fel sy'n ofynnol gan 
Lywodraeth Cymru ac yn unol â Rheoliadau Gwybodaeth Ysgolion 
(Cymru) 2011. 


Amlinelliad o gwricwlwm yr ysgol. 


e Adroddiad Blynyddol y Llywodraethwyr i'r rhieni 
e Corff Llywodraethu 


Trefnwch fod enwau'r llywodraethwyr ar gael, a'r sail ar gyfer eu 
penodi, ynghyd â manylion am sut i gysylltu â nhw drwy'r ysgol. 


e Adroddiadau ar y bwlch cyflog rhwng y rhyweddau 
Darllenwch ganllawiau'r Llywodraeth ar adroddiadau ar y bwlch 
cyflog rhwng y rhyweddau i weld pa wybodaeth y mae angen ichi 
ei chyhoeddi. Cyhoeddwch y data hwn yn flynyddol os yw nifer eich 
staff yn 250 neu fwy. 


e Amserau sesiynau a dyddiadau tymhorau'r ysgol 


Rhowch fanylion amserau sesiynau'r ysgol a dyddiadau tymhorau a 
gwyliau'r ysgol. 


e Lleoliad a gwybodaeth gysylltu 


Cyfeiriad, rhif ffôn, cyfeiriad ebost a gwefan yr ysgol ynghyd ag 
enwau'r personêl allweddol. 


Dosbarth 2 - Faint rydyn ni'n ei wario a sut 


Gwybodaeth ariannol ynghylch yr incwm a'r gwariant a ragwelir a'r 
incwm a'r gwariant gwirioneddol, caffael, contractau ac archwiliadau 

ariannol 


Trefnwch fod gwybodaeth ariannol ar gael am y flwyddyn ariannol 
bresennol a'r ddwy flaenorol. 


e Cynllun cyllideb a datganiadau ariannol blynyddol 


Rhowch fanylion y ffynonellau cyllid ac incwm a ddarperir i'r ysgol a 
ffurflenni incwm a gwariant blynyddol yr ysgol. 


Rhowch fanylion eitemau gwariant dros £5000, gan gynnwys 
gwybodaeth am gostau, cyflenwyr a thrafodiadau. Cyhoeddwch hyn 
o leiaf bob blwyddyn, neu os yw'n ymarferol ichi wneud hynny, bob 
chwarter neu bob chwe mis. 


e Cyllid cyfalaf 


Darparwch wybodaeth am gynlluniau mawr ar gyfer gwariant cyfalaf. 
Rhowch fanylion y cyllid cyfalaf a ddyrennir i chi neu gennych chi 
ynghyd â gwybodaeth am brosiectau adeiladu perthynol a 
phrosiectau cyfalaf eraill. Dylech gynnwys unrhyw gontractau menter 
cyllid preifat a chontractau partneriaeth cyhoeddus-preifat. 


e Adroddiadau archwiliadau ariannol 
ə Caffael a chontractau 


Rhowch fanylion y gweithdrefnau a ddefnyddir i gaffael nwyddau a 
gwasanaethau, gan gynnwys manylion contractau sydd wedi mynd 
drwy broses dendro ffurfiol. 


e Lwfansau a threuliau staff 


Rhowch fanylion y lwfansau neu'r treuliau y gellir eu hysgwyddo 
neu eu hawlio i'r holl staff. Cynhwyswch gyfanswm y lwfansau a'r 
treuliau a delir i aelodau unigol o'r staff drwy gyfeirio at 
gategorïau. Dylech lunio'r wybodaeth hon yn unol â'ch polisïau, 
eich arferion a'ch gweithdrefnau. Rhaid ichi gynnwys o leiaf 
teithio, cynhaliaeth a llety. 


e Cyflogau a strwythurau graddio'r staff 


Gallwch ddarparu hyn fel rhan o'ch strwythur sefydliadol. 
Cynhwyswch fanylion cyflogau'r staff uwch mewn bandiau o 
£5,000 o leiaf. Yn achos pob swydd arall, nodwch lefelau'r tâl yn 
ôl ystod y cyflog 

e. Lwfansau'r llywodraethwyr 


Rhowch fanylion lwfansau a threuliau a all gael eu hysgwyddo neu 
eu hawlio, a chofnod o gyfanswm y taliadau a wneir i lywodraethwyr 
unigol. 


e Premiymau neu fathau eraill o gymorth ariannol sydd ar 
gael 


Rhowch fanylion unrhyw bremiymau rydych chi'n eu cael neu 
unrhyw fathau eraill o gymorth ariannol a dderbynnir megis y rhai 
ar gyfer prydau ysgol am ddim neu Grantiau Amddifadedd 
Disgyblion. 


Dosbarth 3 - Beth yw'n blaenoriaethau a sut rydyn 
ni'n dod ymlaen 


Strategaethau a chynlluniau, dangosyddion perfformiad, 
archwiliadau, arolygiadau ac adolygiadau 


Rhowch yr wybodaeth gyfredol o leiaf. 
e Proffil yr ysgol 


o Targedau perfformiad fesul cyfnod allweddol, data am y 
cyfraddau a'r targedau absenoldeb a roddwyd i 
Lywodraeth Cymru a'r awdurdod lleol perthnasol; 

o Targedau sydd heb eu pennu; 

o Adroddiad llawn diweddaraf Estyn, gan gynnwys 
crynodeb gweithredol a chynlluniau gweithredu 


e Gwybodaeth rheoli perfformiad 


Rhowch fanylion eich polisi a'ch gweithdrefnau rheoli perfformiad fel 
y'u mabwysiadwyd gan eich corff llywodraethu. 


e Cynlluniau at y dyfodol 


Rhowch unrhyw gynigion mawr ar gyfer dyfodol yr ysgol sy'n golygu, 
er enghraifft, ymgynghori ar newid statws ysgol. Dylech gynnwys 
manylion cynlluniau datblygu'r ysgol a'ch strategaethau ar gyfer 
gwella yn unol â Rheoliadau Addysg (Cynlluniau Datblygu Ysgolion 


(Cymru) 2014. 


e Asesiadau o'r effaith ar ddiogelu data (ar ffurf lawn neu 
grynodeb) neu unrhyw asesiad effaith arall (ee 

Asesiadau o'r Effaith ar Iechyd a Diogelwch, Asesiadau 
o'r Effaith ar Gydraddoldeb etc), fel y bo'n briodol ac yn 
berthnasol 


Dosbarth 4 - Sut rydyn ni'n gwneud penderfyniadau 


Prosesau penderfynu a chofnodi penderfyniadau 


Trefnwch fod gwybodaeth yn y dosbarth hwn ar gael ar gyfer y 
flwyddyn bresennol a'r tair blaenorol o leiaf. 


e Polisi / penderfyniadau derbyn 


Eich trefniadau a'ch gweithdrefnau derbyn, ynghyd â gwybodaeth 
am yr hawl i apelio. Does dim rhaid ichi gyhoeddi penderfyniadau 
derbyn unigol ond os oes gennych wybodaeth o'r fath, cyhoeddwch 
wybodaeth am niferoedd/patrymau ceisiadau ymgeiswyr 
llwyddiannus, gan gynnwys y meini prawf yn achos ceisiadau 
llwyddiannus. Os nad chi yw eich awdurdod derbyn eich hun, rhowch 
ddolen uniongyrchol i'r tudalen perthnasol ar wefan yr awdurdod 
lleol. 


e Polisi gwahardd 


Eich fframwaith ar gyfer rheoleiddio'r amgylchiadau lle gall 
disgyblion gael eu diarddel o'r ysgol. 


e Cofnodion cyfarfodydd y corff Llywodraethu a'i 
bwyllgorau 


Cyhoeddwch, cyn gynted ag y bo'n ymarferol, y cofnodion, yr 
agendâu a'r papurau a ystyrir mewn cyfarfodydd o'r fath, oni bai bod 
esemptiad yn gymwys i'r wybodaeth neu rannau ohoni. 


Dosbarth 5 - Ein polisïau a'n gweithdrefnau 


Y protocolau, y polisïau a'r gweithdrefnau ysgrifenedig cyfredol ar 
gyfer cyflwyno'n gwasanaethau a gwireddu'n cyfrifoldebau 


Yr wybodaeth yn y dosbarth hwn fod yn wybodaeth gyfredol yn unig. 


e Polisïau'r ysgol a dogfennau eraill 

Cynhwyswch bolisïau perthnasol fel eich polisïau ymddygiad, 
eDdiogelwch, Gwrth-fwlïo etc. Cynhwyswch o leiaf bolisïau, 
gweithdrefnau a dogfennau y mae'n ofynnol ichi eu cael o dan 
statudau, gan Lywodraeth Cymru neu drwy eich cytundeb ariannu 
neu gytundeb cyfatebol. Dylech gynnwys hefyd bolisïau a 
gweithdrefnau ar gyfer ymdrin â cheisiadau am wybodaeth a 
gweithredu'r cynllun cyhoeddi. 


e Polisïau rheoli cofnodion a data personol 


Cynhwyswch bolisïau diogelwch gwybodaeth, cadw, dinistrio ac 
archifo cofnodion, a pholisïau diogelu data (gan gynnwys rhannu 
data a defnyddio CCTV). 


e Diogelu ac amddiffyn plant 


Rhowch fanylion y polisïau a'r gweithdrefnau rydych chi wedi'u rhoi 
ar waith i sicrhau eich bod yn arfer eich swyddogaethau gyda golwg 
ar ddiogelu ac amddiffyn plant, gan gynnwys drwy hybu lles plant, 
gan gydymffurfio â'r ddeddfwriaeth ac unrhyw ganllawiau a 
gyhoeddir gan Lywodraeth Cymru. 


e. Cydraddoldeb ac amrywiaeth 


Cynhwyswch bolisïau, cynlluniau, datganiadau, gweithdrefnau a 
chanllawiau sy'n ymwneud â chyfle cyfartal. 


e. Safonau'r Gymraeg 


Cynhwyswch fanylion am sut rydych chi'n cydymffurfio â gofynion 
Deddf yr Iaith Gymraeg 1993 a/neu Fesur y Gymraeg (Cymru) 2011. 


e. Iechyd a Diogelwch 
e. Datganiad Polisi Tâl 


Datganiad o'ch polisi a'ch gweithdrefnau ynghylch tâl, gan gynnwys 
eich dull o ymdrin ag unrhyw dâl sy'n gysylltiedig â pherfformiad ac 
o ddarparu cymorth i staff sydd â chyflogau is. Cyhoeddwch yr 
wybodaeth hon yn unol â Thryloywder o ran cyflogau uwch- 
swyddogion yn y sector cyhoeddus datganoledig. 


e Polisïau a gweithdrefnau ar recriwtio staff 


Trefnwch fod manylion swyddi gwag cyfredol ar gael yn rhwydd os 
yw'r rhain yn cael eu hysbysebu fel rhan o bolisïau recriwtio. 

e Cyfundrefnau a pholisïau codi tâl 


Darparwch fanylion unrhyw gyfundrefnau statudol ar gyfer codi tâl 
am weithgareddau'r ysgol. Cynhwyswch bolisïau codi tâl ynghylch 
taliadau a godir am wybodaeth rydych chi'n ei chyhoeddi fel rhan o'r 
drefn. Fel rhan o'ch polisi codi tâl, nodwch yn glir pa gostau rydych 
chi'n eu hadennill, ar ba sail rydych chi'n gwneud hynny, a sut 
rydych chi'n eu cyfrifo. 


Os ydych yn codi ffi am drwyddedu ailddefnyddio setiau data, 
nodwch yn eich arweiniad i wybodaeth sut rydych chi'n cyfrifo hyn ac 
a ydych chi'n codi'r tâl o dan y Rheoliadau Ffioedd Ailddefnyddio 
ynteu o dan ddeddfwriaeth arall. Chewch chi ddim codi ffi 
ailddefnyddio os ydych yn trefnu bod y setiau data ar gael i'w 
hailddefnyddio o dan y Drwydded Llywodraeth Agored. 


e Gweithdrefnau gwasanaeth i gwsmeriaid a chwynion, 
gan gynnwys cwynion gan y rhieni 


Dosbarth 6 - Rhestrau a chofrestrau 


Yr wybodaeth i fod mewn rhestrau a chofrestrau sy'n cael eu cadw ar 
hyn o bryd yn unig. 


e Cylchlythyrau ac offerynnau statudol y cwricwlwm 


Offerynnau Statudol (er enghraifft Rheoliadau), cylchlythyrau 
adrannol a memoranda gweinyddol a anfonir at y Pennaeth/Corff 
Llywodraethu ynglŷn â'r cwricwlwm. 


e CCTV 


Manylion lleoliadau unrhyw gamerâu gwyliadwriaeth CCTV agored 
sy'n cael eu gweithredu gennych chi neu ar eich rhan. Chi ddylai 
benderfynu ar lefel y manylion sy'n briodol. Gellid gwneud hyn fesul 
adeilad neu yn ôl lleoliadau daearyddol mwy cyffredinol e.e. codau 
post neu godau post rhannol, gan ddibynnu ar y materion diogelwch 
a godir. 


e. Cofnodion datgeliadau 


Os ydych yn cynhyrchu cofnod datgeliadau sy'n nodi'r wybodaeth a 
ddarperir mewn ymateb i geisiadau rhyddid gwybodaeth a 
cheisiadau'r EIR, trefnwch ei fod ar gael yn rhwydd. Argymhellir 
cadw cofnodion datgeliadau fel arfer da. 


Fersiwn 4.0 8 
20211029 


Senedd Cymru 


e Cofrestr asedau 


Trefnwch fod rhywfaint o wybodaeth ar gael o gofrestrau asedau 
cyfalaf, os oes gennych gofrestrau o'r fath. 


e Unrhyw wybodaeth y mae'n ofynnol yn gyfreithiol ar 
hyn o bryd ichi ei chadw mewn cofrestrau sydd ar gael 
i'r cyhoedd 


Dosbarth 7 - Y gwasanaethau rydyn ni'n eu cynnig 


Gwybodaeth am y gwasanaethau rydyn ni'n eu darparu ar hyn o 
bryd, gan gynnwys taflenni, canllawiau a newyddlenni 


Yn gyffredinol, mae hwn yn estyniad ar y dosbarth cyntaf o 
wybodaeth a gall gyfeirio hefyd at wybodaeth yr ymdrinnir â hi 
mewn dosbarthiadau eraill. 


Fel rhan o'r dosbarth hwn, gallwch gynnwys: 


Gweithgareddau allgyrsiol 

Clybiau y tu allan i'r ysgol 

Cyhoeddiadau'r ysgol 

Gwasanaethau y mae gennych hawl i adennill ffi ar eu 
cyfer, ynghyd â'r ffioedd hynny 

e. Taflenni, llyfrynnau a newyddlenni 

